Document ID: 31991R0376

Title and Content:
ΚΑΝΟΝΙΣΜΟΣ (ΕΟΚ) αριθ. 376/91 ΤΗΣ ΕΠΙΤΡΟΠΗΣ της 15ης Φεβρουαρίου 1991 για την τροποποίηση του κανονισμού (ΕΟΚ) αριθ. 2729/81 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος προκαθορισμού των επιστροφών στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3641/90 (2), και ιδίως το άρθρο 13 παράγραφος 3 και το άρθρο 17 παράγραφος 4, Εκτιμώντας: ότι ο κανονισμός (ΕΟΚ) αριθ. 2729/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 252/91 (4), προβλέπει την υποχρέωση προκαθορισμού της επιστροφής που εφαρμόζεται στο βούτυρο περιεκτικότητας κατά βάρος σε λιπαρές ουσίες ίσης ή ανώτερης από 82 % αλλά όχι ανώτερης από 85 % το οποίο προορίζεται για τη Σοβιετική Ένωση 7 ότι ο σκοπός που επιδιώκεται με τη διάταξη αυτή δεν μπορεί να επιτευχθεί χωρίς να προβλεφθεί συγχρόνως ότι το πιστοποιητικό εξαγωγής δημιουργεί την υποχρέωση εξαγωγής προς τον αναφερόμενο προορισμό 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 10 παράγραφος 2 του κανονισμού (ΕΟΚ) αριθ. 2729/81 αντικαθίσταται από το ακόλουθο κείμενο: «2. Όσον αφορά τα προϊόντα που υπάγονται στον κωδικό των επιστροφών 0405 00 10 700, η καθοριζόμενη επιστροφή εφαρμόζεται στις εξαγωγές προς τον προορισμό 056 (Σοβιετική Ένωση) που αναφέρεται στο παράρτημα του κανονισμού (ΕΟΚ) αριθ. 91/91 της Επιτροπής (*) με την κάλυψη πιστοποιητικού εξαγωγής που περιλαμβάνει προκαθορισμό της επιστροφής. Το πιστοποιητικό περιλαμβάνει την ένδειξη της χώρας προορισμού και δημιουργεί την υποχρέωση εξαγωγής προς τον αναγραφόμενο σ' αυτό προορισμό. (*) ΕΕ αριθ. L 11 της 16. 1. 1991, σ. 5.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Φεβρουαρίου 1991.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2763
3156
2487

EuroVoc IDs (Expanded): 2763
3156
2487

Dataset Source: meu

Split: train